《古兴二首》
唐代·沈徽

蔓草自细微，女萝始夭夭。夤缘至百尺，荣耀非一朝。

敷色高碧岭，流芳薄丹霄。如何摧秀木，正为馀波漂。

茎叶落岩迹，英蕤从风飙。洪柯不足恃，况乃托陵苕。

长安富豪右，信是天下枢。戚里笙歌发，禁门冠盖趋。

攀云无丑士，唾地尽成珠。日晏下双阙，烟花乱九衢。

恩荣在片言，零落亦须臾。何意还自及，曲池今已芜。

作者简介：沈徽，唐诗人。苏州人，一说吴兴武康（今浙江德清）人。温庭筠甥。曾任偃师县尉。徽以儒学著名，亦善诗。所作《古兴》诗二首，颇能以比兴手法，寓讥时刺世之意。《全唐书》收录其诗二首。